En bruker har foreslått å slette denne siden. Siden vi setter pris på alle forsøk på å forbedre leksikonet, inviteres du til å gi uttrykk for dine synspunkter ved å følge denne lenken: **Wikipedia:Sletting/Ivar Horvli**.

**Ivar Horvli** (født 1950) er en norsk sivilingeniør og forsker. Han har forsket på veibygging og har vært særlig opptatt av asfaltblandinger og veislitasje. Han har vært forsker ved NTH og SINTEF og arbeidet siden i fagstillinger i Statens vegvesen, samtidig som han var professor II ved NTNU.

Karriere
--------

Horvli ble sivilingeniør ved NTH i 1974 og tok en doktorgrad i 1979 med avhandlingen *Dynamisk prøving av leire for dimensjonering av veger.*

Han startet yrkeskarrieren som forsker ved NTH og Sintef i 1975 og var her frem til han i 1979 begynte i Statens vegvesen Sør-Trøndelag. Her arbeidet han med oppgaver innen geoteknikk, ingeniørgeologi, veiteknologi, kvalitetssikring og ble senere leder for laboratorieavdelinga. I 1995 fikk han en stilling som professor II ved Institutt for vei- og jernbanebygging, NTNU. I 2008 ble han ansatt som rådgiver ved ViaNova Plan og Trafikk i Sandvika, samtidig som han hadde delstilling som professor II. I 2010 ble han ansatt ved byggherreseksjonen i Statens vegvesen Region Midt og i 2014 ble han leder for seksjonen med byggherreansvar for region Midt. 

Horvli er spesialist på stein og asfaltblandinger og har vært særlig opptatt av problemer knyttet opp til veislitasje på grunn av piggdekk. Utover dette har han forsket på områder som bygging og drift av veier, materialteknologi og dimensjonering av veikonstruksjoner, kvalitetssikring og verdianalyse av veiprosjekt. 

Fra 1995 til 2002 var han norsk og nordisk leder i Nordisk Vegteknisk Forbunds utvalg 34 "Vegens konstruksjon". Fra 1995 til 2008 hadde han hovedansvar for den internasjonale fagkonferansen "Bearing Capacity of Roads, Railways and Airfields" (BCRRA) som blir arrangert hvert 4. år vekselvis i Norge og i et annet land i Europa og i USA.

Horvli er født og oppvokst på Kvål i Melhus, men har sine røtter fra Oppdal der begge foreldrene var født.

Referanser
----------

1. ↑   Adresseavisen, utgitt 21. juli 2000, besøkt 19. september 2021, «Ivar Horvli, Kvål, er 50 år i dag.»[Hentet fra Wikidata]
2. ↑  «Avhandling 1979». *bibsys-almaprimo.hosted.exlibrisgroup.com* **(engelsk)**. Besøkt 19. september 2021.
3. ↑  «Budsjett-fordeling 1995». *www.ntnu.no*. Besøkt 19. september 2021.
4. ↑  «Få vil bli regionvegsjef». *Tu.no*. 19. juni 2002. Besøkt 26. januar 2024. «Et kjent navn fra vegmiljøet er professor Ivar Horvli (51) ved institutt for veg- og jernbanebygging ved NTNU i Trondheim, en faglig meget sterk kandidat som også er å finne som søker for den tilsvarende stillingen i regiom Midt-Norge. Hans sterkeste kandidatur er nok til stillingen som leder for den nye avdelingen for sikkerhet og teknologi, hvor Horvli også er en av søkerne.»
5. ↑  NRK (8. april 2002). «5 vil bli veisjef». *NRK*. Besøkt 26. januar 2024. «Det er professor ved NTNU, 51 år gamle Ivar Horvli og utbyggingssjef i Sør-Trøndelag, 52 år gamle Arne Magne Feragen. Horvli er den eneste av søkerne som ikke jobber i Statens Vegvesen. Han har vei og jernbane som spesialfelt ved NTNU.»
6. ↑  «Proceedings of the international conferences on the bearing capacity of roads, railways and airfields». *www.ntnu.no*. Besøkt 19. september 2021.
7. ↑  Aune, Guro (3. oktober 2020). «Minnekonsert for ein diktar». *opdalingen.no*. Besøkt 19. september 2021.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI **·** CRIStin
 |